| Grou pequeno |
| --- |
| Exemplares en Churu, a India.
 |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Gruiformes |
| Familia: | Gruidae |
| Xénero: | ***Anthropoides*** |

 |
| Nome binomial |
| ***Grus virgo***(Linnaeus, 1758) [orixinalmente *Ardea*] |
| Sinonimia |
| * *Ardea virgo* Linnaeus, 1758
* *Grus **ornata*** Brehm, CL, 1855
 |

O **grou pequeno**  (***Anthropoides virgo*** ou o sinónimo ***Grus virgo***) é unha especie de ave gruiforme da familia Gruidae. A súa área de distribución comprende Asia central (zona de cría), África subsahariana e o sur de Asia (áreas de invernada). Tamén hai pequenas poboacións en Chipre e Turquía.

Descrición
----------

O grou pequeno mide entre 85 e 100 cm de lonxitude e entre 1,55 e 1,80 m de envergadura. As ás e o corpo están cubertas dunha plumaxe gris. O pescozo e a cara son negros, e a parte traseira da cabeza está coroada por unha serie de plumas brancas e finas. O peito ten plumas longas e negras. Os ollos son vermellos. O peteiro e as patas son máis curtos que noutros grous debido á súa alimentación.

Os pitos teñen a plumaxe gris, fóra da parte superior da cabeza, que é de cor marrón. Os exemplares novos teñen a coloración dos adultos, aínda que a cabeza é gris.

Bioloxía e comportamento
------------------------

Grou pequeno adulto e a súa cría
 *Grus virgo*
Grupo de grous pequenos emprendendo o voo.
O grou pequeno habita en zonas esteparias, próximas a zonas húmidas. Durante a época de apareamento prefire os hábitats húmidos, mentres que nas zonas de invernada vive en ambientes máis secos. Aliméntase de materia vexetal, lombrigas, insectos, caracois, lagartos, ras, pequenos mamíferos e pitos doutras aves. En ocasións poden verse buscando alimento e refuxio preto de asentamentos humanos.

Esta especie migra desde a área de cría, nas pradarías centroasiáticas, até a zona de invernada, en África ou na India entre agosto e setembro. Adoitan viaxar en grupos grandes, duns 400 individuos. Durante a viaxe moitas morren de fatiga, fame ou por depredadores. Nas zonas de invernada congréganse en grandes grupos, de até 20.000 individuos, en ocasións xunto ó grou. Entre marzo e abril, os grous emprenden a súa viaxe de regreso ás zonas de cría.

Na época de apareamento, o macho e a femia realizan danzas e chamadas de cortexo, aínda que as danzas distínguense por estar compostas de menos saltos, e as chamadas son máis agudas e intensas que noutros grous. Tras o apareamento, a femia pon 1 ou 2 ovos, que son incubados durante 1 mes. Tras nacer, os pitos permanecen xunto os proxenitores ata que son independentes, ós 65 días de nacer como máximo.

Relación co home
----------------

O grou pequeno constitúe parte da cultura de Paquistán e o norte da India. É chamada *koonj*, e aparece na poesía e literatura da rexión como símbolo de fidelidade matrimonial. A formación en voo do grou foi adoptada polo exército na Antiga India.

### Conservación

A UICN considera ó grou pequeno como especie de preocupación menor. A poboación sitúase entre os 200.000 e os 240.000 exemplares. É vulnerable á caza furtiva, así como á degradación do seu hábitat.

Notas
-----

1. ↑  BirdLife International (2012). "*Anthropoides virgo*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 November 2013.
2. ↑  Nome de aves de España en galego Arquivado 17 de novembro de 2011 en Wayback Machine. na web de SEO/Birdife
3. ↑  R. K. Gaur. Brijbasi Printers, 1994, ed. *Indian birds*. *... The smallest member of the crane family, the demoiselle crane (Anthropoides virgo) is a distinctive looking bird, with ashy grey ... The local name for this crane 'koonj' is onomatopoeic, deriving from the Sanskrit 'kraunch', the origin of the word crane itself ...*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Grou pequeno Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Grou pequeno*** |

### Ligazóns externas

* Anthropoides virgo en UICN

|  |  |
| --- | --- |
| Control de autoridades | 
* Wd: Q191683
* BRE: 1984180

 |

|  |  |
| --- | --- |
| Identificadores taxonómicos | 
* ADW: Anthropoides\_virgo
* BirdLife: 22692081
* CMS: anthropoides-virgo
* eBird: demcra1
* EUNIS: 8711
* FE-New: ID
* GBIF: 2474936
* iNaturalist: 144287
* IRMNG: 10888930
* ITIS: 176192
* IUCN: 22692081
* NBN: NHMSYS0000532823
* NCBI: 9111
* Species+: 4013
* TAXREF: 3081

 |